钦定古今图书集成/历象汇编/乾象典/第053卷 > 南北河
## 钦定古今图书集成/历象汇编/乾象典/第053卷 > 南北河

按《星经》阙。

按《史记天官书》：“钺北、北河、南南河，两河天阙间为关
梁。”

〈注〉《正义》曰：“南河三星，北河三星，分夹东井南北，置而为戒。一曰阳门，亦曰越门。”“北河北戒，一曰阴门，亦为塞门。”两戒间三光之常道也。

按：《汉书天文志》同。

按《晋书天文志》：“南河、北河各三星，夹东井。一曰天高，
天之关门也，主关梁。南河曰南戍，一曰南宫，一曰阳
门，一曰越门，一曰权星，主火。北河曰北戍，一曰北宫，
一曰阴门，一曰塞门，一曰衡星，主水。两河戍间，日月
五星之常道也。”

按：《隋书》《宋史天文志》俱同。

按《观象玩占》，“南河三星，北河三星，分夹东井。一曰天
高，一曰天亭，天之关门，主关梁。南河曰南戍，一曰南
宫，一曰南纪，一曰阳门，一曰南关，又为越门。北河曰
北戍，一曰北宫，一曰北纪，一曰阴门，一曰北阙，又为
塞门。南河戍为权，主火，一曰南戒。北河戍为衡，主水，
一曰北戒。”

按《历学》会通南北两河地之关门，南北两界。